Аха раԥхьаҟа иахыкәшахьаз, мраҭашәарахь ала Габрушьа Кәыҵниа игәыԥи аӡҩыбжьаа реибашьцәеи идәықәырҵоз ахымцақәеи агранат ахқәеи ирылҵәрааны, аӡәык-ҩыџьак рыԥсы ганы, ладаҟа рхы шхаз агәаҩа иҭаланы ршьамхы рҽадыргазҭгьы, иаанхаз усала уахь ацара шшәарҭаз ангәарҭа, усгьы ԥсроуп иҟоу ҳәа рҽааныркылан, аӡӷьыра иаҿагылазшәа, ҩаԥхьа рышьҭахьҟа имҩақәланы ахысрақәа дырҿыцит.